VENDIM
Nr. 331, datë 18.12.2025

MBI VLERËSIMIN E RAPORTIT VJETOR TË ZYRTARIT TË PAJTUESHMËRISË SË SHOQËRISË “TRANS ADRIATIC PIPELINE AG”, DEGË E SHOQËRISË SË HUAJ, PËR ZBATIMIN E PROGRAMIT TË PAJTUESHMËRISË RREGULLATORE
PËR VITIN 2024

Në mbështetje të nenit 16, të ligjit nr. 43/2015, “Për sektorin e energjisë elektrike”, të ndryshuar; të neneve 16 dhe 47, pika 5, germa “b”, të ligjit nr. 102/2015, “Për sektorin e gazit natyror”, të ndryshuar; të vendimit nr. 149, datë 10.9.2020, të Bordit të Entit Rregullator të Energjisë (ERE), “Mbi miratimin e ‘Programit të Përputhshmërisë Rregullatore/Regulatory Compliance Programme’”, paraqitur nga TAP AG në bazë të “Opinionit të Përbashkët Përfundimtar/Final Joint Opinion” në kuadër të procedurës së përjashtimit për gazsjellësin TAP; të vendimit të Bordit të ERE-s nr. 105, datë 29.6.2020, të ndryshuar me vendimin nr. 150, datë 10.9.2020, “Mbi miratimin e Zyrtarit të Përputhshmërisë (ZP) së TAP dhe kontratës për ofrimin e shërbimeve të Zyrtarit të Përputhshmërisë”, si dhe në zbatim të direktivës 2009/73/EC, të Parlamentit Evropian dhe të Këshillit, datë 13 korrik 2009, “Mbi rregullat e përbashkëta për tregun e brendshëm të gazit natyror dhe për shfuqizimin e direktivës 2003/55/EC”; si dhe të nenit 15, të “Rregullores për organizimin, funksionimin dhe procedurat e ERE-s”, miratuar me vendimin e Bordit të ERE-s nr. 96, datë 17.6.2016; Bordi i ERE-s, në mbledhjen e tij të datës 18.12.2025, mbasi shqyrtoi relacionin e përgatitur nga Drejtoria e Pajtueshmërisë dhe Vlerësimit të Impaktit Rregullator, me nr. 3085 prot., datë 17.12.2025, “Mbi analizën dhe vlerësimin e Raportit Vjetor të Pajtueshmërisë Rregullatore për vitin 2024 të ‘Trans Adriatic Pipeline AG’, degë e shoqërisë së huaj”,
konstatoi se:
1. Parashtrimi dhe shqyrtimi i Raportit Vjetor të Pajtueshmërisë për vitin 2024
- Në zbatim të nenit 47, pikat 5, germa “b”, të ligjit nr. 102/2015, “Për sektorin e gazit natyror”, të ndryshuar, si dhe të vendimit të Bordit të ERE-s nr. 149, datë 10.9.2020, “Mbi miratimin e ‘Programit të Përputhshmërisë Rregullatore’”, dhe vendimit nr. 105, datë 29.6.2020, të ndryshuar me vendimin nr. 150, datë 10.9.2020, “Mbi miratimin e Zyrtarit të Përputhshmërisë (ZP) së TAP dhe kontratës për ofrimin e shërbimeve të Zyrtarit të Përputhshmërisë”, Zyrtari i Përputhshmërisë është ngarkuar të paraqesë çdo vit pranë ERE një raport mbi monitorimin dhe zbatimin e programit përkatës.
- ERE, në ushtrim të kompetencave të saj mbikëqyrëse, vlerëson raportimin e paraqitur nga Zyrtari i Pajtueshmërisë, si pjesë e garantimit të pavarësisë funksionale, transparencës dhe trajtimit jo-diskriminues në tregun e gazit natyror.
- Bordi i ERE-s, me vendimin nr. 149, datë 10.9.2020, ka miratuar “Programin e pajtueshmërisë rregullatore” të shoqërisë “Trans Adriatic Pipeline AG”, degë e shoqërisë së huaj, ndërsa me vendimin nr. 105, datë 29.6.2020, ndryshuar me vendimin nr. 150, datë 10.9.2020, ka miratuar Zyrtarin e Pajtueshmërisë së TAP AG dhe kontratën për ofrimin e shërbimeve të tij.
2. Dorëzimi dhe shqyrtimi i raportit për vitin 2024
- Në zbatim të detyrimeve të Programit të Pajtueshmërisë, më datë 28.3.2025, Zyrtari i Pajtueshmërisë i TAP-it ka depozituar pranë ERE-s Raportin Vjetor të Pajtueshmërisë për vitin 2024, në version konfidencial dhe jokonfidencial, në gjuhën shqipe dhe angleze, në përputhje me afatet dhe kërkesat e përcaktuara në pikën 3.1.1.1(g) të Programit të Pajtueshmërisë.
- ERE ka kryer vlerësimin dhe analizën e këtij raporti, duke e konsideruar atë si dokument zyrtar që synon të informojë autoritetet rregullatore mbi masat e marra për zbatimin e detyrimeve të Programit të Pajtueshmërisë dhe çdo rast të mundshëm shkeljeje.
- Bordi i ERE-s, në mbledhjen nr. 36, datë 9.9.2025, në vijim të vlerësimit të raportimit, ka kërkuar nga Zyrtari i Pajtueshmërisë informacion plotësues, lidhur me: zbatimin e kërkesës për publikimin e versionit jokonfidencial të raportit në faqen zyrtare të TAP-it, në funksion të parimit të transparencës, referuar programit (pika 3, germa “g”) dhe kërkesave të Direktivës së Gazit; mënyrën e administrimit të njoftimeve për shkelje të dyshuara/shqetësime (“speak up”), sipas pikës 5 të programit, përfshirë funksionalitetin dhe publikimin e adresës së dedikuar regulatorycompliance@tap-ag.com.
- Në përmbushje të kërkesave të mësipërme, Zyrtari i Pajtueshmërisë TAP, me shkresën ref nr. LT-TAP-ERE-00061, datë 10.10.2025, me lëndë: “Përgjigja e TAP-it për pyetjet e ngritura nga ERE, lidhur me raportin vjetor të pajtueshmërisë rregullatore të TAP-it”, ka depozituar përgjigje dhe sqarime në gjuhën shqipe dhe angleze.
3. Përmbushja e detyrimeve nga Zyrtari i Pajtueshmërisë për vitin 2024
- Nga analiza e dokumentacionit të paraqitur dhe verifikimet e kryera rezulton se Raporti Vjetor i Pajtueshmërisë për vitin 2024 është përgatitur dhe depozituar në përputhje me kërkesat e Programit të Pajtueshmërisë Rregullatore dhe kuadrin ligjor/rregullator në fuqi.
- Lidhur me çështjen e publikimit të versionit jokonfidencial, është sqaruar se, sipas pikës 3.1.1.1(g) të Programit, publikimi i variantit jokonfidencial realizohet vetëm nëse kërkohet nga legjislacioni kombëtar në fuqi, ndërkohë që raportimi dorëzohet rregullisht pranë autoriteteve rregullatore brenda afateve vjetore. Në këtë kuadër, ERE vlerëson se raporti i monitorimit mbi zbatueshmërinë e Programit trajtohet me status konfidencial dhe mund të publikohet vetëm nëse dhe në masën që kjo kërkohet nga legjislacioni/rregulloret përkatëse në fuqi.
- Është konstatuar se gjatë vitit 2024 nuk janë raportuar dhe nuk janë evidentuar raste shkeljeje të statusit ITO, apo të parimeve të ndarjes funksionale, trajtimit të barabartë dhe jodiskriminues, dhe të mbrojtjes së informacionit të ndjeshëm tregtar.
- Programi i Pajtueshmërisë Rregullatore i TAP AG është i publikuar në faqen zyrtare të TAP-it dhe, në përputhje me parashikimet e pikës 5 të tij, përfshin edhe mekanizmat e raportimit “speak up”, si dhe adresën elektronike të dedikuar regulatorycompliance@tap-ag.com, e cila shërben si kanal komunikimi për raportime/shqetësime, lidhur me pajtueshmërinë rregullatore.
- Raportimi dhe dokumentacioni plotësues i paraqitur nga Zyrtari i Pajtueshmërisë, sipas kërkesës së TAP-it, trajtohet si informacion konfidencial, në përputhje me vendimin e Bordit të ERE-s nr. 65, datë 26.3.2018, “Për mbrojtjen e informacionit konfidencial”, dhe, nëse kërkohet, TAP-i shprehet i gatshëm të hartojë një variant jokonfidencial të dokumentacionit.
4. Nevoja për përmirësim dhe rekomandime për periudhën pasardhëse
- Vlerësohet se Zyrtari i Pajtueshmërisë i TAP AG ka përmbushur në mënyrë të rregullt dhe të plotë detyrimet e tij për vitin 2024, duke siguruar raportim vjetor pranë autoriteteve rregullatore dhe duke kontribuar në garantimin e pavarësisë funksionale, transparencës dhe trajtimit jodiskriminues në tregun e gazit natyror.
- Zbatimi i Programit të Pajtueshmërisë Rregullatore vlerësohet në përputhje me kërkesat e legjislacionit kombëtar, Direktivës 2009/73/EC, dhe akteve rregullatore në fuqi, ndërkohë që për periudhën pasardhëse mbetet e rëndësishme të sigurohet vazhdimësia e masave të transparencës, funksionaliteti i kanaleve të raportimit të brendshëm dhe administrimi i informacionit konfidencial sipas standardeve rregullatore.
Për gjithë sa më sipër, Bordi i ERE-s
VENDOSI:

1. Miratimin e Raporti Vjetor të Zyrtarit të Pajtueshmërisë së shoqërisë “Trans Adriatic Pipeline AG”, degë e shoqërisë së huaj, për vitin 2024.
2. Miratimin e Vlerësimeve të ERE-s për vitin 2024, mbi Raportin Vjetor të Zyrtarit të Pajtueshmërisë (bashkëlidhur).
3. Drejtoria e Pajtueshmërisë dhe Impaktit Rregullator të njoftojë Ministrinë e Infrastrukturës dhe Energjisë, shoqërinë “Trans Adriatic Pipeline AG”, Zyrtarin e Pajtueshmërisë dhe Sekretariatin e Komunitetit të Energjisë për vendimin e Bordit të ERE-s.
Ky vendim hyn në fuqi menjëherë.
Çdo palë e përfshirë në këtë procedurë mund t’i kërkojë ERE-s, brenda 7 ditëve kalendarike nga data e marrjes dijeni, rishikimin e vendimit të Bordit në rast se ka siguruar prova të reja që mund ta çojnë Bordin në marrjen e një vendimi të ndryshëm nga i mëparshmi apo për gabime materiale të konstatuara. Për këtë vendim mund të bëhet ankim në Gjykatën Administrative Tiranë, brenda 45 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.
KRYETAR
Petrit Ahmeti


Mbi vlerësimin e raportit të Zyrtarit të Pajtueshmërisë TAP-it për vitin 2024
Enti Rregullator i Energjisë (ERE), në cilësinë e autoritetit rregullator të pavarur për sektorin e energjisë elektrike dhe gazit natyror në Republikën e Shqipërisë, mbështetur në dispozitat e ligjit nr. 43/2015, “Për sektorin e energjisë elektrike”, të ndryshuar, si dhe në vendimet përkatëse të Bordit të ERE-s, ushtron funksionin mbikëqyrës dhe vlerësues mbi zbatimin e Programit të Pajtueshmërisë nga operatorët. Në këtë kuadër, një prej instrumenteve thelbësorë është shqyrtimi dhe vlerësimi i raportit vjetor të hartuar nga Zyrtari i Pajtueshmërisë, i cili paraqet një raport të zbatimit të programit dhe masat e ndërmarra për të garantuar ndarjen funksionale, ligjore, si dhe për të promovuar transparencën, paanshmërinë dhe funksionimin jodiskriminues të operatorit në treg. Për këtë raportim, vlerësojmë se operatori ka pasur një performancë pozitive dhe se Zyrtari i Pajtueshmërisë ka përmbushur përgjithësisht në mënyrë cilësore detyrimet e tij ligjore dhe funksionale në zbatimin e Programit të Pajtueshmërisë për vitin 2024
Bordi i ERE-s vlerëson për vitin 2024:
1. Përmbushjen e detyrimeve ligjore dhe institucionale për dorëzimin e Raportit Vjetor 2024 në versionet konfidencial dhe jokonfidencial, në dy gjuhë. Raportimi përmban masat për zbatimin e Programit të Pajtueshmërisë dhe vlerësohet, në përputhje me standardet dhe rregulloret në fuqi. Raporti i monitorimit mbi zbatueshmërinë e programit vlerësohet me status konfidencial dhe mund të publikohet nëse dhe në masën që kërkohet nga legjislacioni dhe rregulloret përkatëse në fuqi në çdo kohë.
2. Zbatimi dhe monitorimi i Programit të Pajtueshmërisë Rregullatore. Në bazë të raportimit, konstatohet se veprimet dhe proceset e zbatuara nga TAP AG janë në përputhje me Programin e Pajtueshmërisë të miratuar nga ERE me vendimin e Bordit nr. 149, datë 10.9.2020. Programi është publikuar në faqen zyrtare të TAP-it, duke siguruar transparencë dhe mundësi verifikimi për palët e interesuara mbi respektimin e kërkesave ligjore nga kompania.
3. Pjesëmarrja dhe informimi i Bordit. Vlerësohet se Zyrtari i Pajtueshmërisë ka marrë pjesë rregullisht në mbledhjet e TAP-it dhe ka ofruar 12 përditësime për strukturat e Bordit, duke siguruar mbikëqyrje të vazhdueshme dhe transparencë në zbatimin e Programit.
4. E drejta e aksesit në të dhëna. Vlerësohet se Zyrtari ka ushtruar në mënyrë të plotë të drejtën e tij për akses në të gjitha të dhënat e TAP-it, çka ka mundësuar kontroll të efektshëm mbi zbatimin e detyrimeve ligjore dhe programore.
5. Rekomandime dhe asistencë. Vlerësohet se janë dhënë rekomandime dhe asistencë profesionale për zbatimin e Programit, duke forcuar funksionet e mbikëqyrjes dhe duke kontribuar në përmirësimin e proceseve të brendshme.
6. Raportimi i shkeljeve të mundshme. Vlerësohet se Zyrtari ka respektuar detyrimin për të raportuar shkeljet potenciale tek autoritetet dhe organet drejtuese të TAP-it, duke siguruar funksionimin e mekanizmave parandalues në përdorimin e adresës elektronike të dedikuar regulatorycompliance@tap-ag.com
7. Informacioni tregtar i ndjeshëm. Vlerësohet se janë zbatuar rregullat për trajtimin e informacionit të ndjeshëm tregtar, duke shmangur çdo rrezik të shpërndarjes së paautorizuar dhe duke ruajtur integritetin e të dhënave konfidenciale.
8. Marrëdhënie tregtare dhe financiare. Vlerësohet se Zyrtari ka dhënë këshilla rregullatore mbi çështje të rëndësishme tregtare dhe financiare, përfshirë testimin e tregut, marrëdhëniet me aksionarët dhe rastet e adresuara pranë Komisionit Evropian.
9. Bashkëpunimi me Autoritetet. Vlerësohet se është mbajtur një raportim i rregullt dhe bashkëpunim i plotë me autoritetet rregullatore, në përputhje me Direktivën e Gazit dhe praktikat e transparencës institucionale.
10. Pavarësia operacionale. Vlerësohet se TAP-i ka zbatuar me korrektësi rregullat për pavarësinë operacionale si Operator i Pavarur i Sistemit të Transmetimit dhe se Zyrtari ka monitoruar respektimin e tyre në praktikë.
11. Pavarësia e Bordit dhe punonjësve. Vlerësohet se janë respektuar kërkesat për pavarësinë e anëtarëve të Bordit dhe punonjësve të TAP-it, duke u siguruar që standardet e integritetit dhe paanshmërisë të jenë të garantuara.
12. Emërimi dhe rinovimi i organeve drejtuese. Vlerësohet se procedurat për emërimin, rinovimin dhe përfundimin e mandatit të organeve drejtuese janë kryer në përputhje me Programin e Pajtueshmërisë dhe parimet e qeverisjes së mirë.
[bookmark: _GoBack]13. Zbatimi i Programit të Pajtueshmërisë. Vlerësohet se Zyrtari ka zbatuar detyrimet për trajnimin vjetor të punonjësve dhe anëtarëve të Bordit mbi Programin, si pjesë e detyrueshme e prezantimit për punonjësit e rinj dhe anëtarët e rinj të Bordit, me qëllim njohjen dhe zbatimin e duhur të Programit nga të gjithë. Përmirësimi i mekanizmave inovative, në kuadër të garantimit me efektivitet të njohjes së programit, duke bërë një diferencë me vitet paraardhëse këtë vit pyetësorët mbi njohjen e programit janë implementuar përmes sistemit t, menaxhimit t, burimeve njerëzore HRMS.
